rejauldu/bengali-wikipedia huggingface dataset:
লক্ষ্মীকান্ত মন্ডল হলেন একজন ভারতীয় রাজনীতিবিদ যিনি জনতা দল (সংযুক্ত) এর রাজনীতির সাথে যুক্ত। তিনি বিহার বিধানসভার একজন সদস্য।  রাজনৈতিক জীবন সপ্তদশ লোকসভা নির্বাচনে নাথনগর বিধানসভা কেন্দ্রের বিধায়ক অজয় কুমার মন্ডল সাংসদ হিসেবে নির্বাচিত হন। এর দরুন বিহার বিধানসভার অন্তর্গত নাথনগর বিধানসভা কেন্দ্রে উপনির্বাচন প্রয়োজন হয়। উপনির্বাচনে রামদেও যাদব বেলহার বিধানসভা কেন্দ্রের বিধায়ক হিসেবে নির্বাচিত হন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:জনতা দল (সংযুক্ত) এর রাজনীতিবিদ বিষয়শ্রেণী:বিহার বিধানসভার সদস্য ২০১৫-২০২০
thumb|300px|অঙ্কের অবস্থানের ভিত্তিতে সংখ্যা লেখার পদ্ধতিগুলোতে ব্যবহৃত বিভিন্ন পরিভাষা।  অঙ্কসমূহের অবস্থানের ভিত্তিতে সংখ্যা লেখার একটি পদ্ধতিতে শূন্যসহ ঠিক কী সংখ্যক স্বতন্ত্র অঙ্ক ব্যবহৃত হয় সেই সংখ্যাকে ঐ সংখ্যাপদ্ধতিটির ভূমি বা নিধান অথবা মূল ( বা base) বলা হয়। উদাহরণস্বরূপ, দশমিক পদ্ধতিতে ০, ১, ২, ৩, ৪, ৫, ৬, ৭, ৮ ও ৯ এই দশটি অঙ্ক ব্যবহৃত হওয়ায় এর ভূমি বা নিদান হলো ১০। আবার দ্বিমিক সংখ্যাপদ্ধতিতে ভূমি হলো ২ এবং এর অঙ্কসমূহ হলো ০ ও ১।  ১ আধারযুক্ত সংখ্যা প্রণালী (Unary numeral system)র বাইরে যে কোনো ভূমির সংখ্যা প্রণালীতে ভূমিটিকে "১০" দ্বারা বোঝানো হয়। উদাহরণস্বরূপ, দশমিক প্রণালীতে দশকে "১০" দ্বারা বোঝানো হয়, অন্যদিকে, দ্বৈত প্রণালীতে দুইকে "১০" দ্বারা বোঝানো হয়।  এতে মূল কে বীজগাণিতীক সমীকরণ ইত্যাদির মূলক বোঝানো হয় না। মূলসমূহ সাধারণত স্বাভাবিক সংখ্যা হয় যদিও কোনো কোনো ক্ষেত্রে ঋণাত্মক অখণ্ড সংখ্যা এবং অবীজীয় সংখ্যাও মূল হিসাবে নেওয়া হয়।  398 সংখ্যাটিকে 13 ভূমির সংখ্যায় বোঝানো হয়, তবে দশমিক প্রণালীতে ইহা  কে বোঝাবে, অর্থাৎ দশমিক প্রণালীতে এর মান হবে 632 । সাধারণভাবে, যদি b > 1 হয়, তবে b ভূমির একটা সংখ্যা  য দশমিক প্রণালীতে  বোঝাবে, যাতে  ।  সচরাচর ব্যবহৃত সংখ্যা প্রণালী  নিধান/ভূমি নাম বিবরণ ১০  দশমিক পদ্ধতি এই প্রণালী অধিক ব্যবহৃত প্রণালী। এতে অঙ্কসমূহ হ’ল ০, ১, ২, ৩, ৪, ৫, ৬, ৭, ৮ ও ৯। ১২  দ্বাদশিক প্রণালী সাধারণত ডজন প্রকাশের জন্য এই প্রণালী ব্যবহার করা হয়। ২ দ্বিমিক সংখ্যা পদ্ধতি কম্পিউটারের আভ্যন্তরীণ কার্য্যে এই প্রণালী ব্যবহৃত হয়। এতে অঙ্কগুলি হ’ল ০ ও ১ । অন্যদিকে, "০" ও "১" কে যথাক্রমে OFF ও ON বোঝাতে ব্যবহার করা হয়। ১৬ ষোড়শিক সংখ্যা পদ্ধতি এতে ষোলটা অঙ্ক হ’ল যথাক্রমে ০-৯ এবং A, B, C, D, E, F । ৮ অষ্টক সংখ্যা পদ্ধতি এই প্রণালীর অঙ্কগুলি হ’ল ০, ১, ২, ৩, ৪, ৫, ৬ ও ৭ । ৬০ sexagesimal system বর্তমান সময়ত এইসমূহ কৌণিক স্থানাংক প্রণালীতে (ডিগ্রী, মিনিট, সেকেণ্ড) এবং সময় প্রকাশ করতে (মিনিট, ঘণ্টা) ব্যবহার করা হয়। ৬৪ Base 64 এতে অঙ্কসমূহ হ’ল "A–Z", "a–z", "0–9" এবং অন্য দুটি চিহ্ন, সাধারণত "+" ও "/"। ২৫৬ বাইট (bytes) is used internally by computers, actually grouping eight binary digits together.  For reading by humans, bytes are usually shown in hexadecimal.  ২-২০অবধি ভূমি হিসাবে নিয়ে ১-১০০র মানসমূহ  আরও দেখুন  নিধান/ভূমির তালিকা  তথ্য সংগ্রহ  বিষয়শ্রেণী:গণিত বিষয়শ্রেণী:প্রাথমিক গণিত বিষয়শ্রেণী:সংখ্যাপদ্ধতি
জঙ্গলবাড়ি দুর্গ বাংলাদেশের কিশোরগঞ্জ জেলায় অবস্থিত ঈশা খাঁর স্মৃতিবাহী একটি স্থাপনা। মসনদে-আলা-বীর ঈশা খাঁ ছিলেন বাংলার বার ভূঁইয়াদের প্রধান। ঈশা খাঁর জঙ্গলবাড়ি প্রকৃতপক্ষে ঈশা খাঁর দ্বিতীয় রাজধানী ছিল। বর্তমানে এটি বাংলাদেশের প্রত্নতাত্ত্বিক অধিদপ্তর কর্তৃক তালিকাভুক্ত একটি প্রত্নতাত্ত্বিক স্থাপনা। কিশোরগঞ্জ জেলার করিমগঞ্জ উপজেলাধীন কাদিরজঙ্গল ইউনিয়নের জঙ্গলবাড়ি গ্রামে নরসুন্দা নদীর তীরে দুর্গটির অবস্থান।   ইতিহাস  ঈশা খাঁর আদি নিবাস আফগানিস্তান। মুঘল ও ইংরেজদের অত্যাচারে অতিষ্ঠ বাংলার জমিদারগণ তাকে গোয়েন্দা মারফতে বাংলায় আসার সংবাদ পাঠালে তিনি ১৪০০ ঘোড়সওয়ার, ২১টি নৌবিহার ও গোলাবারুদ নিয়ে ত্রিপুরা রাজ্যে পৌঁছান। ১৫৮৫ সালে তৎকালীন কোচ রাজা লক্ষ্মণ হাজরা ও রাম হাজরাকে পরাজিত করে জঙ্গলবাড়ি দুর্গ দখল করেন। কোচ রাজা লক্ষ্মণ হাজরা বা ঈশা খাঁর কেউ এই দুর্গের স্থপতি নয়। এটি প্রাক-মুসলিম যুগে নির্মিত বলে ধারণা করা হয়। তবে ঈশা খাঁ দুর্গ দখল করার পর এর ভিতরে কিছু স্থাপনা নির্মাণ করেন। এই দুর্গ থেকে পরে তিনি একে একে তিনি সোনারগাঁওসহ মোট ২২টি পরগণা দখল করেন। ১৫৯৭ সালে তিনি পাকুন্দিয়ার এগারসিন্দুরে মুঘল সম্রাট আকবরের সেনাপতি মানসিংকে পরাজিত করেন।   বিবরণ  দুর্গটিতে বর্তমানে উত্তর-দক্ষিণে লম্বা ইটের পাঁচিল দিয়ে ভাগ করা দুটি চত্বর রয়েছে। স্থানীয়রা পাঁচিলটি পরিচিত 'প্রাসাদ প্রাচীর' নামে। দক্ষিণ দিকে একটি তোরণ আছে। তোরণটির সামনের দিকে 'করাচি' নামে একটি পূর্বমূখী একতলা ভবন রয়েছে। তোরণের পিছনে 'অন্দর মহল' নামে এক তলা দক্ষিণ মুখী একটি ভবন রয়েছে। পুরো ইটের দেওয়াল চুনকামসহ লেপন দিয়ে ঢাকা। দক্ষিণ, পশ্চিম ও উত্তর দিকে গভীর পরিখা খনন করা আছে। পরিখাটিকে পূর্বদিকে নরসুন্দা নদীর সাথে সংযুক্ত করা হয়। বাড়ির সামনে ঈশা খাঁর সময়ের খনন করা একটি দীঘি আছে। তার পাশেই আছে একটি তিনগম্বুজ বিশিষ্ট মসজিদ। ধারণা করা হয়, ঈশা খাঁই মসজিদটি নির্মাণ করেছেন। মসজিদটিতে রয়েছে মুঘল স্থাপত্যশৈলীর ছাপ। মসজিদের পাশেই ঈশা খাঁর বংশধরদের বাঁধানো কবর রয়েছে। ২০০৫ সালের ১২ জুন দুর্গের ভিতরের দরবারগৃহটি সংস্কার করে স্থানীয় প্রশাসন 'ঈশা খাঁ স্মৃতি জাদুঘর ও পাঠাগার' স্থাপন করে। সেখানে ঈশা খাঁর বিভিন্ন ছবি, তার বংশধরদের তালিকা এবং বিভিন্ন নিদর্শন রয়েছে।   চিত্রশালা    তথ্যসূত্র    বহিঃসংযোগ    কিশোরগঞ্জ জেলার ঐতিহাসিক ও দর্শণীয় স্থান  বিষয়শ্রেণী:কিশোরগঞ্জ জেলার প্রত্নতাত্ত্বিক স্থাপনা বিষয়শ্রেণী:কিশোরগঞ্জ জেলার দর্শনীয় স্থান বিষয়শ্রেণী:বাংলাদেশের প্রাসাদ বিষয়শ্রেণী:বাংলাদেশের দুর্গ বিষয়শ্রেণী:কিশোরগঞ্জ জেলা
গোবর্ধন পূজা (), অন্নকূট নামেও পরিচিত (অর্থাৎ "খাদ্যের পাহাড়") হিন্দু পঞ্জিকা অনুসারে, কার্তিক মাসের শুক্লপক্ষের প্রতিপদ তিথিতে (যা দীপাবলির চতুর্থ দিন) গোবর্ধন পূজা করা হয়। ভক্তরা গোবর্ধন গিরির উপাসনা করে এবং কৃতজ্ঞতার চিহ্ন হিসেবে কৃষ্ণকে বিভিন্ন ধরনের নিরামিষ খাবার প্রস্তুত করে এবং অর্পণ করে। বৈষ্ণবদের জন্য, এই দিনটি ভাগবত পুরাণে সেই ঘটনার স্মৃতিচারণ করে, যখন কৃষ্ণ গোবর্ধন পাহাড়কে তুলে নিয়েছিলেন বৃন্দাবনের গ্রামবাসীদের মুষলধারে বৃষ্টি থেকে রক্ষার জন্য আশ্রয় দিয়েছিল। এই ঘটনাটি ঈশ্বরের একক আশ্রয় গ্রহণকারী ভক্তদের সুরক্ষা প্রদানের প্রতীক। ভক্তরা খাদ্যের একটি পর্বত নিবেদন করে, যা রূপকভাবে গোবর্ধন পাহাড়ের প্রতিনিধিত্ব করে, একটি ধর্মীয় স্মরণ হিসাবে এবং ঈশ্বরে আশ্রয় নেওয়ার জন্য তাদের বিশ্বাস পুনর্নবীকরণ করার জন্য। সারা ভারতে এবং বিদেশে অধিকাংশ হিন্দু সম্প্রদায়ের দ্বারা এই উৎসব পালন করা হয়।  এটি বৈষ্ণব সম্প্রদায় গুলো যেমন পুষ্টিমার্গ সম্প্রদায়, গৌড়ীয় বৈষ্ণববাদ ও স্বামীনারায়ণ সম্প্রদায়ের একটি গুরুত্বপূর্ণ উৎসব।   উৎপত্তি    আচার-এইদিন ভগবান গিরিধর শ্রীকৃষ্ণকে বিভিন্ন প্রসাদ অন্নভোগ ফল মিষ্টি নিবেদন করেন ভক্তরা। পূজার পর প্রসাদ পান তাঁরা    উদযাপন   তথ্যসূত্র  বহিঃসংযোগ   বিষয়শ্রেণী:দীপাবলি বিষয়শ্রেণী:হিন্দুদের পবিত্র দিন বিষয়শ্রেণী:হিন্দু উৎসব বিষয়শ্রেণী:ভারতের উৎসব বিষয়শ্রেণী:অক্টোবর উদ্‌যাপন বিষয়শ্রেণী:নভেম্বর উদ্‌যাপন বিষয়শ্রেণী:বৈষ্ণব সম্প্রদায় বিষয়শ্রেণী:ভারতের হিন্দু উৎসব বিষয়শ্রেণী:ভারতের ধর্মীয় উৎসব বিষয়শ্রেণী:ব্রজ
আব্দুল মজিদ (; ) অসমের একজন প্রসিদ্ধ চলচ্চিত্র পরিচালক, প্রযোজক, নাট্যকার ও অভিনেতা। ১৯৫৮ সনে নিপ বরুয়া পরিচালিত রঙা পুলিশ নামক চলচ্চিত্রের মাধ্যমে তিনি অসমীয়া চলচ্চিত্র জগতে পদার্পণ করেন। তিনি মোট ৬টি অসমীয়া চলচ্চিত্র পরিচালনা করেছেন। অভিনেতা হিসেবে তিনি প্রধানত খলনায়কের অভিনয় করেছেন। তার পরিচালনায় মুক্তিপ্রাপ্ত চামেলী মেমসাব শ্রেষ্ঠ আঞ্চলিক চলচ্চিত্রের রাষ্ট্রীয় পুরস্কার লাভ করেছে। উক্ত চলচ্চিত্রে ডঃ ভূপেন হাজরিকা সঙ্গীত পরিচালনা করেন ও শ্রেষ্ঠ সঙ্গীত পরিচালকের পুরস্কার লাভ করেন।   পরিচালিত চলচ্চিত্র  আব্দুল মজিদ পরিচালিত ৬টি চলচ্চিত্রের নাম:।  ছবির নাম বর্ষ  মরম তৃষ্ণা  ১৯৬৮   চামেলী মেমসাব  ১৯৭৫  আঞ্চলিক চলচ্চিত্রের রাষ্ট্রীয় পুরস্কার লাভ বনহংস  ১৯৭৭  বনজুই  ১৯৭৮  পোনাকণ  ১৯৮১    উত্তর কাল  ১৯৯০     পরিচালিত তথ্যচিত্র ও ধারাবাহিক   নামঘরিয়া  অজাগা  জোর পুরি হাত  দাপোণ (২টি খণ্ড)  অগ্নিগর্ভ  হাতোরা  শেগুন পুলি রুবো কোনে  রাম-রহিম  রোমন্থন ইত্যাদি  অন্যান্য পুরস্কার ও সম্মান   চোর নামক নাটকরে জন্য ১৯৬৬-৬৭ সালে অসম সাহিত্য সভা পুরস্কার প্রদান করা হয়।।  বিষ্ণুরাভা পুরস্কার (১৯৮৬)  নটসূর্য পুরস্কার (১৯৯৯)  তথ্যসূত্র   বিষয়শ্রেণী:আসামের ব্যক্তি বিষয়শ্রেণী:অসমীয়া অভিনেতা
জিবুতি জাতীয় ফুটবল দল () হচ্ছে আন্তর্জাতিক ফুটবলে জিবুতির প্রতিনিধিত্বকারী পুরুষদের জাতীয় দল, যার সকল কার্যক্রম জিবুতির ফুটবলের সর্বোচ্চ নিয়ন্ত্রক সংস্থা জিবুতীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৯৪ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৪৭ সালের ৫ই ডিসেম্বর তারিখে, জিবুতি প্রথমবারের মতো আন্তর্জাতিক খেলায় অংশগ্রহণ করেছে; ইথিওপিয়ায় অনুষ্ঠিত উক্ত ম্যাচে জিবুতি ইথিওপিয়ার কাছে ৫–০ গোলের ব্যবধানে পরাজিত হয়েছে।  ২০,০০০ ধারণক্ষমতাবিশিষ্ট আল-হাজ হাসান গুলিদ আবতিদুন স্টেডিয়ামে লোহিত সাগরের তীরবর্তী ব্যক্তি নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় জিবুতির রাজধানী জিবুতিতে অবস্থিত। বর্তমানে এই দলের ম্যানেজারের দায়িত্ব পালন করছেন জুলিয়েঁ মেতে এবং অধিনায়কের দায়িত্ব পালন করছেন জিবুতি টেলিকমের রক্ষণভাগের খেলোয়াড় দাউদ ওয়াইস।  জিবুতি এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সেও জিবুতি এপর্যন্ত একবারও অংশগ্রহণ করতে সক্ষম হয়নি।  মুহাম্মদ লিবান, সামির কদর, মিয়াদ চার্মারে, আব্দি ইদলাহ হামজা এবং মাহদি হুসাইন মাহাবিহের মতো খেলোয়াড়গণ জিবুতির জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ১৯৯৪ সালের ডিসেম্বর মাসে প্রকাশিত র‌্যাঙ্কিংয়ে জিবুতি তাদের ইতিহাসে সর্বোচ্চ অবস্থান (১৬৯তম) অর্জন করে এবং ২০১৫ সালের এপ্রিল মাসে প্রকাশিত র‌্যাঙ্কিংয়ে তারা ২০৭তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে জিবুতির সর্বোচ্চ অবস্থান হচ্ছে ৯৪তম (যা তারা ১৯৪৭ সালে অর্জন করেছিল) এবং সর্বনিম্ন অবস্থান হচ্ছে ২১৪। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  ফ্রান্সের অংশ ছিল  ফ্রান্সের অংশ ছিল  ১৯৩৪  ১৯৩৮  ১৯৫০  ১৯৫৪  ১৯৫৮  ১৯৬২  ১৯৬৬  ১৯৭০  ১৯৭৪  ১৯৭৮  অংশগ্রহণ করেনি  অংশগ্রহণ করেনি  ১৯৮২  ১৯৮৬  ১৯৯০  ১৯৯৪  ১৯৯৮   ২০০২  উত্তীর্ণ হয়নি  ২  ০  ০  ২  ২  ১০  ২০০৬  অংশগ্রহণ করেনি  অংশগ্রহণ করেনি  ২০১০  উত্তীর্ণ হয়নি  ৭  ১  ০  ৬  ৩  ৩০  ২০১৪  ২  ০  ০  ২  ০  ৮  ২০১৮  ২  ০  ০  ২  ১  ৮  ২০২২  অনির্ধারিত  অনির্ধারিত মোট   ০/২১   ১৩  ১  ০  ১২  ৬  ৫৬  তথ্যসূত্র  বহিঃসংযোগ     ফিফা-এ জিবুতি জাতীয় ফুটবল দল    ক্যাফ-এ জিবুতি জাতীয় ফুটবল দল   বিষয়শ্রেণী:জিবুতি জাতীয় ফুটবল দল বিষয়শ্রেণী:আফ্রিকার জাতীয় ফুটবল দল
আখরুজ্জামান হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০১১ সাল থেকে পশ্চিমবঙ্গ বিধানসভায় রঘুনাথগঞ্জ বিধানসভা কেন্দ্রের বিধায়ক হিসেবে দায়িত্ব পালন করছেন।List of Winners in West Bengal 2011List of Winners in West Bengal 2016   নির্বাচনী ফলাফল  তিনি ২০১১ ও ২০১৬ সালে ভারতীয় জাতীয় কংগ্রেসের মনোনয়নে রঘুনাথগঞ্জ বিধানসভা কেন্দ্রের বিধায়ক হিসেবে নির্বাচিত হন।   রাজনৈতিক দল  তিনি পূর্বে ভারতীয় জাতীয় কংগ্রেসের রাজনীতির সাথে যুক্ত থাকলেও পরবর্তীতে সর্বভারতীয় তৃণমূল কংগ্রেসে যোগ দেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:যাদবপুর বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৬৪-এ জন্ম বিষয়শ্রেণী:মুর্শিদাবাদ জেলার ব্যক্তি
একিরি সঞ্জীবী মুদালিয়র তায়াগরাজন মুদালিয়ার হলেন একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য। তিনি ১৯৭১ সালের নির্বাচনে তামিল আরসু কড়গম প্রার্থী হিসাবে তিরুট্টনি নির্বাচনী এলাকা থেকে তামিলনাড়ু বিধানসভায় নির্বাচিত হয়েছিলেন। 1971 Tamil Nadu Election Results, Election Commission of India  accessed 19 April 2009   তথ্যসূত্র   বিষয়শ্রেণী:দ্রাবিড় মুনেত্র কড়গমের রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:সম্ভাব্য জীবিত ব্যক্তি বিষয়শ্রেণী:তামিলনাড়ু বিধানসভার সদস্য ১৯৭১-১৯৭৬
থাম্ব|অ্যাস্ট্রপ পার্ক হাউস স্যার জন উইলস (আনুমানিক ১৭২১ - ২৪ নভেম্বর ১৭৮৪) ছিলেন একজন ইংরেজ রাজনীতিবিদ।  তিনি ছিলেন কমন প্লেসের প্রধান বিচারপতি জন উইলস এবং তাঁর স্ত্রী মার্গারেট ব্রুস্টারের জ্যেষ্ঠ পুত্র। কিংস বেঞ্চের কোর্টের বিচারক এডওয়ার্ড উইলস ছিলেন তাঁর ছোট ভাই। তিনি অক্সফোর্ডের ওরচেস্টার কলেজে (১৭৩৮) শিক্ষা লাভ করেন এবং লিংকন'স ইনে (১৭৩৪) আইন অধ্যয়ন করেন। ১৭৬১ সালে তিনি ব্যানবারির কাছে অ্যাস্ট্রপ পার্কে তার পিতার স্থলাভিষিক্ত হন।  তিনি – সাল পর্যন্ত ব্যানবারি এবং – সাল পর্যন্ত আইলেসবারির সংসদ সদস্য (এমপি) ছিলেন।  ১৭৮৪ সালে তিনি মারা যান। ১৭৫৪ সালে তিনি ব্রিস্টলের একজন ব্যবসায়ী টমাস ফ্রেইকের কন্যা এবং উত্তরাধিকারী ফ্রান্সেসকে বিয়ে করেন। তাদের এক ছেলে এবং তিন মেয়ে ছিল।  তার মেয়ে মার্গারেট সপ্তম ব্যারোনেট স্যার জর্জ বিউমন্টকে বিয়ে করেন।   তথ্যসূত্র   বিষয়শ্রেণী:গ্রেট ব্রিটেনের সংসদ সদস্য ১৭৫৪-১৭৬১ বিষয়শ্রেণী:গ্রেট ব্রিটেনের সংসদ সদস্য ১৭৪৭-১৭৫৪ বিষয়শ্রেণী:গ্রেট ব্রিটেনের সংসদ সদস্য ১৭৪১-১৭৪৭ বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:লিংকনস ইনের সদস্য বিষয়শ্রেণী:ওরচেস্টার কলেজ, অক্সফোর্ডের প্রাক্তন শিক্ষার্থী বিষয়শ্রেণী:১৭৮৪-এ মৃত্যু বিষয়শ্রেণী:১৭২০-এর দশকে জন্ম
ব্স্তান-পা'ই-ন্যি-মা () (১৮৫৭-১৯২৫) তিব্বতী বৌদ্ধধর্মের র্ন্যিং-মা ধর্মসম্প্রদায়ের দ্বিতীয় স্কু-শোগ্স-দ্গে-মাং-রিন-পো-ছে () উপাধিধারী বৌদ্ধ লামা ছিলেন।   সংক্ষিপ্ত জীবনী  ব্স্তান-পা'ই-ন্যি-মা ১৮৫৭ খ্রিষ্টাব্দে তিব্বতের লাসা শহরে এক অভিজাত পরিবারে জন্মগ্রহণ করেন। মি-'গ্যুর-নাম-ম্খা'ই-র্দো-র্জে () নামক চতুর্থ র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা তাকে র্গ্যাল-স্রাস-গ্ঝান-ফান-ম্থা'-য়াস-'ওদ-জের () নামক প্রথম স্কু-শোগ্স-দ্গে-মাং-রিন-পো-ছে () উপাধিধারী বৌদ্ধ লামার পুনর্জন্ম রূপে চিহ্নিত করেন। তিনি দ্পাল-স্প্রুল-ও-র্গ্যান-'জিগ্স-মেদ-ছোস-ক্যি-দ্বাং-পো (), পদ্মবজ্র প্রভৃতি বিখ্যাত লামাদের নিকট শিক্ষালাভ করেন। কুড়ি বছর বয়সে পদ্মবজ্র তাকে ভিক্ষুর শপথ প্রদান করেন।  তথ্যসূত্র  বিষয়শ্রেণী:১৮৫৭-এ জন্ম বিষয়শ্রেণী:১৯২৫-এ মৃত্যু বিষয়শ্রেণী:কুশোক গেমাং রিনপোছে
সুলতান আবদুল হাক্কুল মুমিন (আবদুল মুমিন নামে পরিচিত)( ১৭৮৫ – ৩০ মে ১৮৮৫) ছিলেন ব্রুনেই এর চতুর্দশতম (১৪'তম) সুলতান এবং তিনি ব্রুনেই গৃহযুদ্ধ - এ সম্পৃক্ত ছিলেন। সুলতান মুহাম্মদ আলি'কে হত্যার মাধ্যমে ব্রুনেই'র শাসনলাভ করেন, তার শাসনকাল ছিল ১৬৬০ সাল থেকে ১৬৭৩ সাল পর্যন্ত।   ইতিহাস   আবদুল হাক্কুল মুমিন এক সময়ে পেঙ্গিরান (Pengiran) আবদুল মুমিন নামে পরিচিত ছিলেন। 'পেঙ্গিরান' শব্দটার মানে হলো রাজকুমার/ সর্দার/ অধিপতি। ১৬৬০ সালে সুলতান মুহাম্মদ আলি 'র সন্তানের হাতে আবদুল মুবিনের ছেলে খুন হয়। প্রতিশোধস্বরূপ আবদুল মুমিন- সুলতান মুহাম্মদ আলি'কে হত্যা করেন। সিংহাসন দখলের পরপরই 'পেঙ্গিরান আবদুল মুমিন' নাম বদলিয়ে 'আবদুল হাক্কুল মুমিন' নামগ্রহণ করেন। সুলতান মুহাম্মদ আলি'র অনুসারীদের রোষানলের শিকার হবার সম্ভাবনা থেকে পরিত্রাণ পেয়েছেন। এজন্য তাকে প্রতিপক্ষ মুহাম্মদ আলি'র (যাকে তিনি নিজে হত্যা করেছেন) নাতি মুহিদ্দিন'কে নতুন বেন্দাহারা (Bendahara বা প্রধানমন্ত্রী) পদে নিযুক্ত করেন। এদিকে মুহাম্মদ আলি'র অনুসারীগণ প্রধানমন্ত্রী মুহিদ্দিন'কে রাজি করান প্রতিশোধ নেবার জন্য এবং উদ্বুদ্ধ করায় ব্রুনেই গৃহযুদ্ধের জন্য। আবদুল হাক্কুল মুমিন- এর শাসনামল এবং ব্রুনেই গৃহযুদ্ধ দু'টিরই অবসান হয় ১৬৭৩ সালে; মুহিদ্দিন এর বিজয়ের মাধ্যমে   বিয়ে  আবদুল হাক্কুল মুমিন বিয়ে করেন সুলতান ওমর আলির দ্বিতীয় কন্যা আনাক জুবাইদাকে। তাদের কোনো সন্তান ছিল না।   অনিশ্চয়তসমূহ  ব্রুনেই কিংবা ব্রুনেই এর সুলতানদের ব্যাপারে গোড়ার সময়কার স্বচ্ছ ও পূর্ণাঙ্গ ইতিহাস বা ধারাবাহিক নথিপত্র না থাকায় সুলতানদের ব্যাপারে স্পষ্ট পরম্পরা বের করা দোষ্কর। উপরন্তু সেখানকার ইতিহাস মূলত ইসলাম ভাবাপন্ন করে তোলা হয়েছে বলে ব্রুনেই সম্পর্কে রাখা মূল নথিপত্রে লেখা ইতিহাসের সাথে অনেক অসামঞ্জস্যতা লক্ষ্য করা যায়। বিভিন্ন দেশে রাখা নথিপত্রের সাথে তা আরোও প্রকট। ব্রুনেই সম্পর্কে লেখা The Batu Tarsilah - the genealogical record of the kings of Brunei, ১৮০৭ সালের আগে লেখা শুরুই হয়নি। আবার, ব্রুনেই সম্পর্কে তথ্য রাখে এমন নথিপত্রের অনেকগুলোই চীন' এর নথিপত্রের উপর নির্ভরশীল ছিল। চীনের উৎস অনুসারে দেখা যায় যে ব্রুনেই এর প্রাথমিক সুলতানাতের সময়কালে তারা চীনের উপর নির্ভরশীল ছিল এবং পূর্বপুরুষও সেই একই এলাকা উদ্ভূত হওয়ার ইঙ্গিত পাওয়া যায়। এমনও হতে পারে প্রাথমিক সুলতানাতের সময়কালে তারা অনুশীলনশীল হিন্দু অথবা বৌদ্ধ ছিলেন। প্রাথমিক সময়কালের সুলতানদের নাম এদিকটাই ইঙ্গিত করে।   রাজত্বকাল    মৃত্যু  তিনি ২৯ মে ১৮৮৫ শুক্রবার মারা যান। তার মারা যাওয়ার পরে ক্ষমতা পান তার দুলাভাই আনাক হাসমি। পরবর্তীতে তিনি সুলতান হাসমি জালিলুল আলম আকোয়ামদ্দিন নামে পরিচিতি পান।   আরও দেখুন   ব্রুনাই  মালয় ভাষা  অস্ট্রোনেশীয় ভাষাসমূহ   তথ্যসূত্র   রয়েল আর্ক    বহিঃসংযোগ  ব্রুনেই ইতিহাস BRIEF HISTORY  বিষয়শ্রেণী:১৭৮৫-এ জন্ম বিষয়শ্রেণী:ব্রুনেইয়ের সুলতান বিষয়শ্রেণী:১৮৮৫-এ মৃত্যু বিষয়শ্রেণী:১৭৮০-এর দশকে জন্ম
সম্প্রসারণবাদী জাতীয়তাবাদ, হল জাতীয়তাবাদেরই একটি চরমপন্থী আগ্রাসী রূপ বা জাতিগত জাতীয়তাবাদের  এমন একটি রূপ যা স্বায়ত্তশাসিত, তীব্র জাতিগত চেতনা, বিদেশী বা অন্য জনগোষ্ঠীর প্রতি অতীতের ভয় ও বিদ্বেষের পাশাপাশি দেশপ্রেমের অনুভূতিকে অন্তর্ভুক্ত করে। এটি সামরিক উপায়ে ভূখণ্ড সম্প্রসারণ বা পূর্বের মালিকানাধীন অঞ্চল পুনরুদ্ধারের বিশ্বাসকে ধারণ করে।   মতাদর্শ  সম্প্রসারণবাদী জাতীয়তাবাদ উদারপন্থী জাতীয়তাবাদ থেকে আলাদা কারণ এটি উগ্র জাতীয়তাবাদ এবং বর্ণবাদ সমর্থন করে। এছাড়াও এটি নিজ জাতির শ্রেষ্ঠত্ব ও আধিপত্যে বিশ্বাস করে এবং আত্মনিয়ন্ত্রণের একচেটিয়া অধিকারকে সমর্থন করে। এটি সব জাতির আত্মনিয়ন্ত্রণের অধিকারকে সমানভাবে বিবেচনা করে না বরং কিছু জাতির বিশেষ কিছু বৈশিষ্ট্য বা গুণাবলির কারণে তাদেরকে অন্যদের তুলনায় শ্রেষ্ঠ মনে করে। সুতরাং সম্প্রসারণবাদী জাতীয়তাবাদ প্রতিবেশী দেশগুলোর ক্ষতি করে নিজের  সীমানা বাড়ানোর অধিকারকে সমর্থন করে।   আরও দেখুন   নাৎসিবাদ  সর্বজার্মানবাদ  সর্ব-আরববাদ   তথ্যসূত্র   বিষয়শ্রেণী:জাতীয়তাবাদ বিষয়শ্রেণী:রাজনৈতিক তত্ত্ব বিষয়শ্রেণী:রাজনৈতিক মতাদর্শ
মেলোডি প্রোচেট (ইংরেজিঃ Melody Prochet, জন্ম 3 এপ্রিল, 1987) একজন ফরাসী সংগীতশিল্পী। তিনি তার সংগীত প্রকল্প মেলোডি'স ইকো চেম্বারের প্রধান গায়ক এবং গীতিকার। প্রোচেটের সংগীত শৈলীতে ড্রিম পপ, স্পেস রক, সাইক্যাডেলিক রক এবং সুগেজ হিসাবে বর্ণনা করা হয়েছে। সংগীত সমালোচকরা তাঁর কাজকে স্টেরিওলব, ব্রডকাস্ট এবং কোক্টি টুইন্স এর সাথে তুলনা করেছেন।   প্রারম্ভিক জীবন  মেলোডি প্রোচট ফ্রান্সের পুয়েরিকার্ডে জন্ম গ্রহণ করেছিলেন ও বেড়ে উঠেছিলেন। ছোটবেলা থেকেই তিনি সংগীতের সাথে যুক্ত ছিলেন, তিনি অল্প বয়সে পিয়ানো এবং ভায়োলা বাজাতে শিখেছিলেন, তার মতে যা পরবর্তীতে তার অর্কেস্ট্রাল ধারার সংগীত রচনায় প্রভাব রেখেছিলো।   কর্মজীবন    ২০১০-২০১১ঃ মাই বি'স গার্ডেন এবং দ্য নারকোলিপটিক ডান্সার্স  ২০১০ সালে, প্রোচেট তার প্রথম অ্যালবাম হান্ট দ্য স্লিপার প্রকাশ করেছিল, মাই বি'স গার্ডেন ব্যান্ডের অংশ হিসাবে।   ২০১২-বর্তমানঃ মেলোডি'স ইকো চেম্বার  মেলোডি'স ইকো চেম্বার হ'ল ফরাসী সংগীতশিল্পী মেলোডি প্রোচেটের মূল প্রকল্প। থাম্ব|278x278পিক্সেল|Melody's Echo Chamber in 2012   ব্যক্তিগত জীবন  ২৭ শে জুন, ২০১৭, প্রোচেটের পরিবারের পক্ষ থেকে একটি বিবৃতি প্রকাশ করা হয়েছিল যে তিনি মারাত্মক দুর্ঘটনায় পড়েছিলেন এবং বেশ কয়েক মাস ধরে হাসপাতালে থাকতে হবে, যার ফলে তার আসন্ন ভ্রমণ বাতিল হয়ে গেছে। তার পরিবার পরে একটি হালনাগাদ জানিয়েছিল যে সে মস্তিষ্কের অ্যানিউরিজম এবং ভাঙা মেরুদণ্ডের অভিজ্ঞতা পেয়েছিল। দুর্ঘটনার বিষয়ে আর কোনও বিবরণ প্রকাশ করা হয়নি। এই ঘটনাটি বন ভয়েজের মুক্তির তারিখটিকে পিছনে ফেলেছিলো।   ডিসকোগ্রাফি    অ্যালবাম    মাই বি'স গার্ডেন    ২০১০- হান্ট দ্য স্লীপার   দ্য নারকোলিপটিক ডান্সার্স    ২০১১ – নেভার স্লীপ   মেলোডি'স ইকো চেম্বার    ২০১২- মেলোডি'স ইকো চেম্বার  ২০১৮- বন ভয়েজ   তথ্যসূত্র   বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:রক গায়িকা বিষয়শ্রেণী:২১শ শতাব্দীর ফরাসি গায়িকা বিষয়শ্রেণী:ফরাসি গায়িকা বিষয়শ্রেণী:একক ব্যান্ড
সাজ্জাদ আহমেদ (জন্ম: ২০ মে ১৯৭৪) ঢাকায় জন্মগ্রহণকারী প্রথিতযশা সাবেক বাংলাদেশী আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য ছিলেন তিনি। ১৯৯৫ সালে বাংলাদেশ দলের পক্ষে দুইটিমাত্র একদিনের আন্তর্জাতিকে অংশগ্রহণের সুযোগ হয় তার। দলে তিনি মূলতঃ শীর্ষসারির ব্যাটসম্যানের ভূমিকায় অবতীর্ণ হতেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিং করতেন ‘শিপন’ ডাকনামে পরিচিত সাজ্জাদ আহমেদ।   খেলোয়াড়ী জীবন  ১৯ বছর বয়সে সফরকারী জিম্বাবুয়ে দলের বিপক্ষে খেলার জন্য মনোনীত হন। ১৯৯৩ সালের শরতে ঢাকায় অনুষ্ঠিত ঐ খেলায় দলের পক্ষে ব্যাটিং উদ্বোধনে নেমেছিলেন তিনি। তবে, খেলাগুলো ওডিআই মর্যাদাবিহীন থাকলেও কেনিয়ায় অনুষ্ঠিত পঞ্চম আইসিসি ট্রফ্রির জন্য গুরুত্বপূর্ণ ছিল। দূর্ভাগ্যবশতঃ এ তরুণ হিথ স্ট্রিকের পেস বোলিং মোকাবেলায় দক্ষতা প্রদর্শনে ব্যর্থ হয়েছিলেন।  ১৯৯৫ সালে দুইটি একদিনের আন্তর্জাতিকে অংশ নেন। তবে, ৪ ও ১১ রান তোলায় জাতীয় দল থেকে উপেক্ষিত হন।Cricinfo: Sajjad Ahmed One Day International-All round Analysis. (Retrieved on 2008-06-30)   ঘরোয়া ক্রিকেট  ২০০১ থেকে ২০০৬ সাল পর্যন্ত ঢাকা মেট্রোপলিশ ও ঢাকা বিভাগের পক্ষে প্রথম-শ্রেণীর খেলায় অংশ নেন। তন্মধ্যে, ২০০০-০১ মৌসুমে প্রথম-শ্রেণীর ক্রিকেটে তিনি তার খেলোয়াড়ী জীবনের একমাত্র সেঞ্চুরি হাঁকাতে সক্ষমতা দেখান।Barisal Division v Dhaka Metropolis 2000-01 ঢাকা মেট্রোপলিসের সদস্য থাকা অবস্থায় বরিশাল বিভাগের বিপক্ষে ঐ সেঞ্চুরি দলের জয়ে প্রভূতঃ ভূমিকা রেখেছিল।   তথ্যসূত্র    বহিঃসংযোগ       বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী ক্রিকেটার বিষয়শ্রেণী:বাংলাদেশের একদিনের আন্তর্জাতিক ক্রিকেটার বিষয়শ্রেণী:ঢাকা বিভাগের ক্রিকেটার বিষয়শ্রেণী:ঢাকা মেট্রোপলিশের ক্রিকেটার বিষয়শ্রেণী:ঢাকা থেকে আগত ক্রিকেটার
লোক ভালাই পার্টি (এলবিপি) হল একটি বিলুপ্ত ভারতীয় আঞ্চলিক রাজনৈতিক দল যা মূলত পাঞ্জাবে সক্রিয়। এটি ১৯৯৯ সালে প্রাক্তন কেন্দ্রীয় মন্ত্রী বলবন্ত সিং রামুওয়ালিয়া দ্বারা প্রতিষ্ঠিত হয়েছিল।Heroes of 2007: Stopping Scams এটি নভেম্বর ২০১১ সালে অকালী দলে (বাদল) একীভূত হয়।Lok Bhalai Party merges with Akali Dal in Punjab পরে এটি জুলাই ২০১৮ এ পুনরায় চালু করা হয়।   উদ্দেশ্য  দলটি প্রধানত পাঞ্জাবিদের অন্যান্য দেশে অভিবাসন সংক্রান্ত বিষয়গুলিতে মনোনিবেশ করেছিল। সেই বিবেচনায় এটি ট্রাভেল এজেন্টদের দ্বারা প্রতারিত লোকদের, অনাবাসী ভারতীয়দের সাথে পাঞ্জাবি মেয়েদের বিবাহ সম্পর্কিত বিষয়গুলি নিয়েছিল।   আরো দেখুন    ভারতের রাজনৈতিক দল  ভারতের রাজনীতি  দলিত কিষাণ দল   তথ্যসূত্র    বহিঃসংযোগ    বিএস রামুওয়ালিয়া বিষয়শ্রেণী:২০১১-এ বিলুপ্ত রাজনৈতিক দল বিষয়শ্রেণী:১৯৯৯-এ প্রতিষ্ঠিত রাজনৈতিক দল বিষয়শ্রেণী:পাঞ্জাব, ভারতের বিলুপ্ত রাজনৈতিক দল
পার্থ শিব মন্দির (তামিল: பெர்த் சிவன்  கோவில்), আনুষ্ঠানিকভাবে পার্থ হিন্দু মন্দির পশ্চিম অস্ট্রেলিয়ার পার্থের ক্যানিং ভেলে অবস্থিত একটি হিন্দু মন্দির যা দেবতা শিব এবং তার সহধর্মিণী দেবী মীনাক্ষীকে উৎসর্গ করা হয়েছে। মন্দিরটি শ্রী শিব দেবস্থানম দ্বারা পরিচালিত একটি অলাভজনক ধর্মীয় সংস্থা এবং এটি ১৯৯০ সালের প্রথম দিকে সম্পন্ন হয়েছিল। এটি পশ্চিম অস্ট্রেলিয়ার প্রাচীনতম হিন্দু মন্দির।  thumb|upright=0.7|alt=|মন্দিরের প্রবেশপথে দেবতা শিবের মূর্তি  ইতিহাস  পার্থে একটি হিন্দু মন্দিরের পরিকল্পনা সর্বপ্রথম ১৯৮৫ সালে শুরু হয়েছিল। ১৯৮৭ সালে স্বামী শান্তানন্দ সরস্বতীর দ্বারা জমিটি পবিত্র করা হয়েছিল এবং নির্মাণ সম্পন্ন হয়েছিল এবং ১৯৯০ সালের ফেব্রুয়ারিতে মূর্তিগুলি স্থাপন করা হয়েছিল। এটি পশ্চিম অস্ট্রেলিয়ার প্রাচীনতম হিন্দু মন্দির; আরেকটি মন্দির পার্থে তামিল হিন্দুদের দ্বারা নির্মিত হয়েছিল। একটি চূড়ান্ত রয়্যাল টাওয়ার সহ মন্দিরের নির্মাণ (যার জন্য পার্থ কাউন্সিল ৬,০০,০০০ $ এরও বেশি অবদান রেখেছিল) ২০ বছরেরও বেশি সময় নেয় এবং ২০০৮ সালের জুনে মন্দিরটির কাজ সম্পন্ন হয়।  ২০২২ সালের মে মাসে অস্ট্রেলিয়ার জাতীয় নির্বাচনের আগে উভয় প্রধান দল মন্দিরের উন্নয়নে ১ মিলিয়ন ডলার অনুদান দেওয়ার প্রতিশ্রুতি দিয়েছিল।   দেবতা মন্দিরের প্রধান দেবতা শিব। মন্দিরে নিম্নলিখিত দেবতাদেরও মন্দির রয়েছে: গণেশ (বিনাগর), মীনাক্ষী (মন্দিরে "দেবী" হিসাবে উল্লেখ করা হয়েছে), মুরুগান, দুর্গা, নবগ্রহ, বৈরাভার, হনুমান, বিষ্ণু এবং লক্ষ্মী। কিছু মূর্তি স্বামী শান্তানন্দ সরস্বতী এবং স্বামী হরিধোস গিরির উপহার।  হনুমানের কাঠের মূর্তিটি মন্দির খোলার পরপরই একটি উপহার ছিল, একজন চীনা ব্যক্তির কাছ থেকে যিনি বলেছিলেন যে দেবতা তাকে মন্দিরে নিয়ে যাওয়ার নির্দেশ দিয়েছিলেন।  উৎসব এবং অনুষ্ঠান মন্দিরের পুরোহিতরা নির্দিষ্ট দেব-দেবীর পূজা করেন। এছাড়াও, মন্দিরে পালিত উৎসবগুলির মধ্যে নিম্নলিখিতগুলি অন্তর্ভুক্ত রয়েছে:   মহা শিবরাত্রি মহা শিবরাত্রি: এইদিন মন্দিরটি দেবতা শিবের সম্মানে উপবাস এবং ধ্যানের জন্য পুরো দিন এবং রাতের জন্য খোলা থাকে।   পুরাত্তসি  পুরাত্তাসি, একটি হিন্দু মাস যা পেরুমাল (বিষ্ণুর একটি অবতার) উদযাপন করে। প্রতি শনিবার প্রার্থনা এবং একটি নিরামিষ ভোজের আয়োজন করা হয়।  প্রদোষ প্রদোষ, হিন্দু ক্যালেন্ডারে প্রতি পাক্ষিকের ত্রয়োদশ দিনে সূর্যাস্তের চারপাশে তিন ঘন্টার সময় শিবের কাছে দ্বিমাসিক প্রার্থনায় মন্দিরে এক ঘন্টা ব্যাপী মন্ত্র গাওয়া।  আরো দেখুন   অস্ট্রেলিয়ায় হিন্দুধর্ম  তথ্যসূত্র  বহিঃসংযোগ   Official website: অফিসিয়াল ওয়েবসাইট: হিন্দু অ্যাসোসিয়েশন অফ ওয়েস্টার্ন অস্ট্রেলিয়া  বিষয়শ্রেণী:অস্ট্রেলিয়ার হিন্দু মন্দির বিষয়শ্রেণী:১৯৯০-এ অস্ট্রেলিয়ায় প্রতিষ্ঠিত বিষয়শ্রেণী:শিব মন্দির
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত অপসারণ করা হল।  Ashiq Shawon (আলাপ) ১৯:০৫, ১০ জুলাই ২০১৮ (ইউটিসি) নেছারাবাদী হুজুর   – (অপসারণের প্রস্তাবনা দেখুনলগ দেখুন) () এই নিবন্ধে কোনো তথ্যসুত্র নেই। ব্যক্তির উল্লেখযোগ্যতা স্পষ্ট নয়। বিশ্বকোষীয় নিবন্ধ প্রচারমাধ্য মাধ্যম নয়, অথচ এখানে ব্যক্তিগত প্রচারের মত করে নিবন্ধ তৈরী করা হয়েছে। Fahim fanatic (আলাপ) ১৭:৩৯, ১০ জুলাই ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।